Document ID: 31994R0109

KOMISSION ASETUS (EY) N:o 109/94,
annettu 19 päivänä tammikuuta 1994,
yhteisön kalastusalusrekisteristä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 () ja erityisesti sen 13 artiklan,
ottaa huomioon yhteisön kalatalousalan uudelleenjärjestelyjä koskevista tavoitteista ja yksityiskohtaisista säännöistä kalavarojen ja niiden hyväksikäytön välisen pysyvän tasapainon saavuttamiseksi 1 päivän tammikuuta 1994 ja 31 päivän joulukuuta 1996 väliseksi ajaksi 20 päivänä joulukuuta 1993 tehdyn päätöksen 94/15/EY () ja erityisesti sen 2 artiklan,
sekä katsoo, että
jäsenvaltioiden olisi varmistettava yhteisön kalastusalusten kalakantoihin kohdistuvien pyyntiponnistusten määrittämisessä tarvittavien tietojen kerääminen mainittujen ponnistusten rajoittamiseksi kyseisten kalakantojen tasapainoisen hyväksikäytön kannalta suotuisalle tasolle,
yhteisön toimista kalastus- ja vesiviljelyalan rakenteiden parantamiseksi ja mukauttamiseksi 18 päivänä joulukuuta 1986 annetun neuvoston asetuksen (ETY) N:o 4028/86 (), sellaisena kuin se on viimeksi muutettuna asetuksella (ETY) N:o 3946/92 (), 1 a ja 5 artiklassa perustetaan monivuotiset ohjausohjelmat, joiden tarkoituksena on ohjata pysyvällä tavalla kalatalousalan kehitystä ja joiden seuraamiseksi jäsenvaltioiden on toimitettava komissiolle yhteisön kalastusalusrekisterin laatimisessa ja ylläpitämisessä tarvittavat tiedot; olisi otettava huomioon asetuksen (ETY) N:o 3760/92 11 artiklan säännösten mukaisesti vahvistettujen tavoitteiden velvoittavuus,
komission päätöksissä 92/588/ETY 92/598/ETY () ajalle 1993 1996 vahvistettujen monivuotisten ohjausohjelmien mukaisesti ja näiden ohjelmien täytäntöönpanoedellytysten varmistamiseksi jäsenvaltioiden pyyntiponnistusten oikeudenmukaisen jakamisen ja sen tulosten avoimuuden suhteen olisi aiheellista toimittaa komissiolle pyyntiponnistusten määrittämisessä tarvittavat tiedot esitettyjen eri tapausvaihtoehtojen mukaan joko aluskohtaisesti tai koottuna yhtenäisen alusryhmän tai jonkin laivaston osan osalta,
yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93 () ja erityisesti sen 29 artiklassa vahvistetaan perusteet tietokantojen muodostamiselle sekä yksityiskohtaiset säännöt niiden valvonnasta,
neuvoston asetuksessa (ETY) N:o 2930/86 () määritellään kalastusalusten ominaisuudet,
komission asetuksessa (ETY) N:o 1381/87 () vahvistetaan kalastusalusten merkitsemistä ja asiakirjoilla todistamista koskevat yksityiskohtaiset erityissäännöt,
mainittujen tietojen keräämistä ja sen jälkeen niiden käsittelyä koskevan järjestelmän toteuttaminen edellyttää, että alusten ominaisuuksia ja kapasiteettia koskevien aluskohtaisten tietojen ohella arvioidaan ennakolta myös laivastojen toiminnan taso ohjelmien alussa sekä niissä järjestelmän toteuttamiseen mennessä tapahtuvat muutokset,
yhteisön alusten lukumäärän vuoksi on tarpeen suunnitella ennakolta automaattinen tietojenkäsittelyjärjestelmä kerättävien tietojen siirtämisen ja käsittelyn helpottamiseksi,
päätösten 92/588/ETY 92/598/ETY 4 artiklassa määrätyt tiedonsiirrot suoritetaan tietyin väliajoin, ja olisi varmistettava näiden tiedonsiirtojen ja tämän asetuksen säännöksissä tarkoitettujen tiedonsiirtojen välinen yhdenmukaisuus,
tämän vuoksi olisi kumottava komission asetus (ETY) N:o 163/89 (), ja
tässä asetuksessa säädetyt toimenpiteet ovat kalastuksen ja vesiviljelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Yhteisön kalastusalusrekisteri, jäljempänä "rekisteri", koskee kaikkia yhteisön kalastusaluksia sellaisina kuin ne on määritelty asetuksen (ETY) N:o 3760/92 3 artiklassa.
2 artikla
Rekisteri sisältää:
- kutakin yhteisön kalastusalusta koskevat tiedot, jotka perustuvat jokaisen jäsenvaltion suorittamaan omaa laivastoaan koskevaan luettelointiin ja jotka on ilmoitettava 1 päivästä tammikuuta 1989 alkaen tai perustelluissa erityistapauksissa ja komission suostumuksella myöhemmästä ajankohdasta alkaen,
- luetteloinnin suorittamisen jälkeen tapahtuneet muutokset siltä osin kuin ne koskevat näitä tietoja.
3 artikla
Kyseisen jäsenvaltion on toimitettava komissiolle kunkin kuukauden 15 päivään mennessä liitteessä II esitetyt tiedot kunkin aluksen rekisteröintiä koskevan asian, sen kansallisen kalastusalusrekisteristä poistamisen ja/tai jotakin liitteessä I määriteltyä ominaisuutta koskevan muutoksen osalta. Nämä tiedot on toimitettava viimeistään kolmen kuukauden kuluttua siitä, kun jäsenvaltio on todennut jonkin edellä mainitun tapahtuman.
4 artikla
Vahvistetaan seuraavat menettelyt, jotka koskevat sellaista yhtenäistä alusryhmää tai laivaston osaa, joiden osalta jäsenvaltiot jättävät komission vahvistettavaksi kalastustoiminnan sääntelytoimenpiteitä sisältävän pyyntiponnistusten rajoittamisohjelman:
- komissio ilmoittaa ohjelman vastaanottamisesta, ja sillä on kaksi kuukautta aikaa tutkia ohjelmaa sekä päättää sen hyväksymisestä tai päätöksenteon lykkäämisestä lisätutkimusten vuoksi,
- lykkäystapauksessa ohjelmassa tarkoitettuihin yhtenäisiin alusryhmiin tai laivaston osiin sovelletaan 5 artiklassa tarkoitettuja pyyntiponnistusten laskentamenettelyjä,
- jos ohjelma hyväksytään, jäsenvaltio ja komissio sopivat keskenään ohjelman täytäntöönpanopäivämäärästä, jonka on oltava viimeistään kuukauden kuluttua ohjelman hyväksymisestä,
- jäsenvaltio aloittaa ohjelman täytäntöönpanopäivänä aluskohtaisten pyyntiponnistustietojen keräämistä koskevat menettelyt kunkin laivaston osaan tai alusryhmään kuuluvan aluksen osalta siihen sovellettavan ohjelman määräysten mukaisesti,
- jäsenvaltio aloittaa näiden tietojen keräämisen automaattisen tietojenkäsittelyn avulla ja huolehtii siitä, että aluskohtaiset tiedot ovat saatavissa liitteessä VI esitetyssä muodossa tietojen tarkastamisen mahdollistamiseksi,
- jäsenvaltion tai sen pyynnöstä komission on varmistettava näiden tietojen käsittely automaattisella tietojenkäsittelyohjelmalla,
- aluskohtaisten tai useista osista koottujen tietojen toimittaminen komissiolle varmistetaan vuosittain liitteessä VI olevien ja 6 artiklan säännösten mukaisesti.
5 artikla
Jäsenvaltiot keräävät ja käsittelevät 4 artiklassa tarkoitettujen ohjelmien soveltamisalaan kuulumattomia laivaston osia ja alusryhmiä koskevat liitteessä VI säädetyt vähimmäistiedot, joiden avulla on mahdollista varmistaa, ettei näiden laivaston osien tai alusryhmien toimintataso kasva, ja jos se kuitenkin kasvaa, arvioida kasvun suuruus. Tässä tarkoituksessa sovelletaan seuraavia menettelyjä:
- jäsenvaltion on varmistettava liitteessä VI säädettyjen vähimmäistietojen kerääminen ja käsittely, jotka mahdollistavat kyseisten osien harjoittaman kalastustoiminnan kehityksen seuraamisen. Kutakin laivaston osaa koskeviin näytteenottomenetelmiin liittyvät yksityiskohdat sekä pyyntiponnistusten arvioinnin tarkkuutta kuvaavien tilastollisten muuttujien arvo on toimitettava tiedoksi komissiolle ajankohtana, jona ne pannaan täytäntöön. Mikä tahansa muu menettely, jolla päästään tarkkuudeltaan vastaaviin tuloksiin, on hyväksyttävä edellyttäen, että se on komission hyväksymä,
- tulokset on toimitettava komissiolle vuosittain 6 artiklan säännösten ja liitteessä VI olevien määräysten mukaisesti,
- todettuaan tietyn laivaston osan toiminnan lisääntyneen jäsenvaltion on laskettava tämän lisäyksen vaikutus kyseisen laivaston osan pyyntiponnistukseen ja ilmoitettava tulokset komissiolle 4 artiklan seitsemännen luetelmakohdan säännösten mukaisesti.
6 artikla
Edellä 4 ja 5 artiklaan liittyvät edellistä vuotta koskevat tiedot on toimitettava komissiolle vuosittain kuluvan vuoden maaliskuun 31 päivään mennessä.
Tietojen vuosittaista toimitusta ja sille asetettua edellä mainittua aikarajaa sovelletaan päätösten 92/588/ETY 92/598/ETY 4 artiklan määräysten perusteella toimitettaviin tiedoksiantoihin.
7 artikla
Jäsenvaltioilla on mahdollisuus käyttää 5 artiklassa mainittuja menetelmiä arvioidakseen:
- laivaston osien pyyntiponnistuksia vuonna 1991, jota pidetään viitevuotena kalastuslaivastojen monivuotisille ohjausohjelmille ajalle 1993 1996, jos kyseinen viitevuosi on ollut toiminnaltaan tavanomainen. Toimintatasoltaan tavanomaiseksi hyväksytään viitevuosi, joka vastaa kolmen vuoden, vuosien 1989, 1990 ja 1991, toiminnan keskiarvoa,
- laivaston osien pyyntiponnistuksia 1 päivän tammikuuta 1992 ja toimintaa koskevien tietojen ensimmäisen vuotuisen toimituspäivän välisenä aikana.
Näiden arviointien tulokset on toimitettava komissiolle 31 päivään joulukuuta 1994 mennessä liitteessä VI määrätyssä muodossa.
8 artikla
Rekisterissä olevia virheellisiä tietoja koskevat korjaukset on toimitettava komissiolle liitteissä I VI olevia yksityiskohtaisia sääntöjä noudattaen virheen havaitsemista seuraavien 30 päivän kuluessa.
9 artikla
Toimitettavat tiedot on annettava tiedoksi komissiolle automaattisessa tietojenkäsittelyssä käytettävänä liitteissä I VI määriteltynä magneettitallenteena.
10 artikla
Kumotaan asetus (ETY) N:o 163/89.
11 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä tammikuuta 1994.

Labels: 12
19
6